भास्कर न्यूज | चिड़ावा
भास्कर न्यूज | चिड़ावा
पिलानीरोड बाइपास चौराहे पर सोमवार सुबह पुलिस वेन की टक्कर से बाइक सवार एक युवक गंभीर रूप से घायल हो गया। जानकारी के मुताबिक झुंझुनूं से कैदियों को पेशी पर भिवानी (हरियाणा) कोर्ट ले जा रही पुलिस वेन पिलानी की ओर से रही बाइक से टकरा गई। हादसे में बाइक सवार जीणी निवासी सगे भाई विकास (18) विजय (20) घायल हो गए। उन्हें पुलिस वेन के साथ चल रही पुलिस की जीप से ही राजकीय अस्पताल पहुंचाया गया। विजय की हालत गंभीर होने पर डॉक्टरों ने उसे झुंझुनूं रैफर कर दिया। हादसे की सूचना पर थानाधिकारी बृजमोहन असवाल भी मौके पर पहुंचे। पुलिस ने क्षतिग्रस्त बाइक और घायलों के बैग अपने कब्जे में लिए।
पुलिस वेन की टक्कर से बाइक सवार घायल
bho_Deva bho_Deva hin_Deva bho_Deva